LIETUVOS RESPUBLIKOS TEISINGUMO MINISTRO



Į S A K Y M A S

**DĖL teisingumo ministro 2009 m. balandžio 30 d. įsakymo Nr. 1r-140 „dėl ANTSTOLIO VEIKLOS DOKUMENTŲ TVARKYMO IR SAUGOJIMO TAISYKLIŲ PATVIRTINIMO“ pakeitimo**

2012 m. lapkričio 21 d. Nr. 1R-290

Vilnius

P a k e i č i u Antstolio veiklos dokumentų tvarkymo ir saugojimo taisykles, patvirtintas Lietuvos Respublikos teisingumo ministro 2009 m. balandžio 30 d. įsakymu Nr. 1R-140 „Dėl Antstolio veiklos dokumentų tvarkymo ir saugojimo taisyklių patvirtinimo“ (Žin., 2009, Nr. ; 2011, Nr. ):

1. Išdėstau 13 punktą taip:

„13. Antstolio dokumentai turi būti sisteminami (dedami į bylas) pagal antstolio dokumentacijos planą (7 priedas). Antstolio dokumentacijos planas rengiamas kasmet, likus dviem mėnesiams iki einamųjų kalendorinių metų pabaigos, pagal Lietuvos antstolių rūmų parengtą Antstolio veiklos bylų sąrašą, atsižvelgiant į Lietuvos vyriausiojo archyvaro nustatytus bendruosius dokumentų rengimo, tvarkymo ir apskaitos reikalavimus, taip pat šiose taisyklėse nustatytus reikalavimus.“

2. Išdėstau 17 punktą taip:

„17. Pagal Lietuvos antstolių rūmų parengtą Antstolio veiklos bylų sąrašą parengtas antstolio dokumentacijos planas su Lietuvos antstolių rūmais derinamas ne rečiau kaip kartą per 5 metus.“

3. Išdėstau 18 punktą taip:

„18. Jeigu per kalendorinius metus susidaro dokumentų, kuriems bylos dokumentacijos plane nenumatytos, rengiamas dokumentacijos plano papildymų sąrašas (8 priedas). Į sąrašą įrašytoms naujoms byloms suteikiamas indeksas iš eilės pagal suderinto dokumentacijos plano atitinkamo punkto papunktį.

Parengtas dokumentacijos plano papildymų sąrašas derinamas su Lietuvos antstolių rūmais.“

L. e. teisingumo ministro pareigas Remigijus Šimašius

SUDERINTA

Lietuvos vyriausiasis archyvaras

Ramojus Kraujelis